2. ลักษณะการประกอบธุรกิจ

1.  ประวัติความเป็นมา

บริษัท อารียา พรอพเพอร์ตี้ จำกัด (มหาชน) (บริษัท) เดิมชื่อ บริษัท อารียาค้าวัสดุ จำกัด
ก่อตั้งขึ้นเมื่อวันที่
20 มกราคม 2543 ด้วยทุนจดทะเบียนเริ่มแรก 1 ล้านบาท
โดยบริษัทเริ่มประกอบธุรกิจจากการรับจ้างสร้างบ้าน
ในปัจจุบันบริษัทประกอบธุรกิจจัดสรรที่ดินพร้อมรับจ้างปลูกบ้านสร้างบ้านเดี่ยวเพื่อขาย
โครงการทาวน์เฮ้าส์ตกแต่งพร้อมอยู่ และโครงการคอนโดมิเนียมตกแต่งพร้อมอยู่ โดยมีนายวิศิษฎ์
เลาหพูนรังษี นางพัชรี พรเจริญชัยศิลป์ และนางนิภาพัฒน์ โรมรัตนพันธ์ เป็นผู้ถือหุ้นรายใหญ่
โดยบริษัทมีประวัติความเป็นมาที่สำคัญ ดังนี้

  12 กรกฎาคม 2545 เพิ่มทุนจดทะเบียนจาก 1.0 ล้านบาท เป็น 10.0 ล้านบาท
  (ชำระเต็มมูลค่าแล้ว) เพื่อใช้รองรับการขยายตัวของบริษัท

  2 ตุลาคม 2545 เปลี่ยนชื่อใหม่เป็น บริษัท อารียา พรอพเพอร์ตี้ จำกัด

  17 ธันวาคม 2545 เพิ่มทุนจดทะเบียนเป็น 100.0 ล้านบาท (ชำระเต็มมูลค่าแล้ว)
  เพื่อใช้ลงทุนในโครงการของบริษัท

  2 พฤษภาคม 2546 เพิ่มทุนจดทะเบียนเป็น 400.0 ล้านบาท (ชำระเต็มมูลค่าแล้ว)
  เพื่อใช้ลงทุนในโครงการของบริษัท

  18 ธันวาคม 2546 เพิ่มทุนจดทะเบียนเป็น 601.0 ล้านบาท (ชำระเต็มมูลค่าแล้ว)
  เพื่อชำระหนี้และลงทุนในโครงการของบริษัท

  29 ธันวาคม 2546 แปรสภาพเป็นบริษัทมหาชนจำกัด

  30 มกราคม 2547 เพิ่มทุนจดทะเบียนเป็น 758.0 ล้านบาท (ชำระแล้ว 601.0 ล้านบาท)

  30 มีนาคม 2547
  ตลาดหลักทรัพย์แห่งประเทศไทยมีคำสั่งรับหุ้นสามัญของบริษัทเป็นหลักทรัพย์จดทะเบียน

  1 กันยายน 2547 ลงทุนในบริษัทย่อย-บริษัท อารียา เซอร์วิส จำกัด
  ซึ่งเป็นบริษัทที่ให้บริการหลังการขายด้านอสังหาริมทรัพย์

  19 กรกฎาคม 2548 เปลี่ยนแปลงมูลค่าหุ้นที่ตราไว้ของหุ้นสามัญ จากเดิมมูลค่าหุ้นละ 2 บาทเป็น
  หุ้นละ 1 บาท

  29 มิถุนายน 2550 ผู้ถือหุ้นอนุมัติเพิ่มทุนจดทะเบียนของบริษัทเป็น 949.6 ล้านบาท (จำนวน
  949.6ล้านหุ้น มูลค่าหุ้นละ 1 บาท) เพื่อรองรับการใช้สิทธิตามใบสำคัญแสดงสิทธิ

  29 มิถุนายน 2550
  ผู้ถือหุ้นอนุมัติให้ออกและเสนอขายใบสำคัญแสดงสิทธิที่จะซื้อหุ้นสามัญของบริษัทชนิดระบุชื่อผู้ถือและเปลี่ยนมือได้
  โดยเสนอให้แก่สถาบันการเงินซึ่งเป็นเจ้าหนี้สามัญของบริษัททั้งในขณะนี้และในอนาคตจำนวนไม่เกิน
  40 ล้านหน่วยและผู้ถือหุ้นเดิมจำนวน 151.6 ล้านหน่วย ในสัดส่วนหุ้นสามัญเดิม 5
  หุ้นจะได้รับใบสำคัญแสดงสิทธิจำนวน 1 หน่วย โดยไม่คิดมูลค่า ใบสำคัญแสดงสิทธิดังกล่าวมีอายุ
  36 เดือน

  30 พฤศจิกายน 2550 ลงทุนในบริษัทย่อย-บริษัท วันอัพ จำกัด ซึ่งเป็นบริษัทรับเหมาก่อสร้าง

  4 กุมภาพันธ์ 2251 ลงทุนในบริษัทย่อย-บริษัท อารียา แมนเนจเม้นต์ จำกัด จำนวน 1 ล้านบาท
  เพื่อเสริมประสิทธิภาพในการทำงาน
  และรองรับการขยายตัวของบริษัทในกลุ่มสินค้าประเภททาวน์เฮ้าส์

  23 มิถุนายน 2551 ลงทุนเพิ่มในบริษัทย่อย-บริษัท อารียา แมนเนจเม้นต์ จำกัด จำนวน 4
  ล้านบาท

  7 สิงหาคม 2551 ลงทุนเพิ่มในบริษัทย่อย-บริษัท อารียา แมนเนจเม้นต์ จำกัด จำนวน 60
  ล้านบาท

  26 สิงหาคม 2551 ลงทุนในบริษัทย่อย-บริษัท อารียา ดีวิลอปเม้นต์ จำกัด จำนวน 1
  ล้านบาทเพื่อเสริมประสิทธิภาพในการทำงาน และรองรับการขยายตัวของบริษัท

  30 กันยายน 2551 ซื้อหุ้นสามัญของบริษัทวันอัพ จำกัด จากบริษัท เอส. ไลท์ คอนกรีต จำกัด
  ทำให้บริษัทถือหุ้นของบริษัทวันอัพ จำกัด เพิ่มเป็นร้อยละ 99.99

  15 ตุลาคม 2551 ชำระค่าหุ้นของบริษัทวันอัพ จำกัดเพิ่มอีก 20 ล้านบาท

  24 ธันวาคม 2551 ชำระค่าหุ้นของบริษัทวันอัพ จำกัดเพิ่มอีก 20
  ล้านบาทรวมชำระครบจำนวนทุนจดทะเบียน 60 ล้านบาท

  26 มกราคม 2552 ลงทุนในบริษัทย่อย-บริษัท ไวต์ ลิฟวิ่ง จำกัด
  เพื่อเสริมประสิทธิภาพในการทำงาน และรองรับการขยายตัวของบริษัท

2.2 ภาพรวมการประกอบธุรกิจของบริษัท

บริษัท อารียา พรอพเพอร์ตี้ จำกัด (มหาชน) ประกอบธุรกิจแบ่งเป็น 3 ประเภทคือ
โครงการขายที่ดินจัดสรรพร้อมบ้าน ซึ่งบริษัทมีกลยุทธ์ในการดำเนินธุรกิจ
โดยจะขายที่ดินเปล่าซึ่งเป็นกรรมสิทธิ์ของบริษัทและรับจ้างปลูกสร้างบ้านบนที่ดินในโครงการดังกล่าว
หรือบางโอกาสก็ขายที่ดินพร้อมบ้านสร้างเสร็จ โครงการทาวน์เฮ้าส์ และโครงการคอนโดมิเนียม
ซึ่งโครงการของบริษัทส่วนใหญ่จะเน้นเฉพาะทำเลที่ดินใจกลางเมืองเท่านั้น
ปัจจุบันบริษัทมีโครงการที่ดำเนินการอยู่ทั้งหมด 12 โครงการ
โครงการบ้านเดี่ยวและทาวน์เฮ้าส์มีกลุ่มลูกค้าเป้าหมายเป็นผู้ที่ทำงานมาแล้วระยะหนึ่ง
มีตำแหน่งหน้าที่การงานที่ดี หรือเป็นเจ้าของกิจการ หรือทำงานวิชาชีพอิสระ
และต้องการที่อยู่อาศัยในเขตเมือง เป็นโครงการที่มีความทันสมัย มีรายได้ระดับปานกลางถึงสูง
(Young Executives) ส่วนโครงการ

คอนโดมิเนียม มีกลุ่มลูกค้าเป้าหมายเป็นผู้ที่เริ่มทำงาน
ต้องการที่อยู่อาศัยในเขตเมืองและเป็นโครงการที่มีความทันสมัย มีรายได้ระดับปานกลาง

บริษัทได้ลงนามในสัญญารับจ้างบริหารโครงการพัฒนาที่ดิน บริเวณถนนสุขุมวิท 77
ซึ่งมีทั้งโครงการบ้านเดี่ยว ทาวน์เฮ้าส์ และคอนโดมีเนียมกับบริษัท วันดารา จำกัด
โดยพัฒนาเป็นโครงการบ้านเดี่ยวในปี 2547 ชื่อโครงการ วันดาราสุขุมวิท 77
โครงการทาวน์เฮ้าส์ ในปี 2548 ชื่อโครงการวันดารา โมวา และโครงการคอนโดมีเนียม ในปี
2549 ชื่อโครงการ เอ สเปซ สุขุมวิท 77
ซึ่งรายได้ในส่วนนี้ยังเป็นสัดส่วนที่น้อยมากเมื่อเทียบกับรายได้หลักของบริษัทจากการขายที่ดินและบ้าน
และรับจ้างปลูกสร้างบ้าน

นอกจากนี้ ในปี 2551 บริษัทได้ลงทุนเพิ่มในบริษัท วันอัพ จำกัด ซึ่งเป็นบริษัทรับเหมาก่อสร้าง
ซึ่งทำให้บริษัทฯ สามารถลดความเสี่ยงต่าง ๆ ได้ทั้งในเรื่องต้นทุนและระยะเวลาการส่งมอบงาน
เพื่อความพึงพอใจสูงสุดของลูกค้า

2.3 โครงสร้างรายได้

โครงสร้างรายได้หลักของบริษัทมาจากการดำเนินธุรกิจพัฒนาอสังหาริมทรัพย์โดยขายที่ดินพร้อมบ้านและรับจ้างสร้างบ้านเดี่ยว
ซึ่งโครงสร้างรายได้หลักของบริษัท ในแต่ละปีมีรายละเอียดดังนี้

โครงสร้างรายได้

หน่วย : ล้านบาท

  -------------------------- ------------- -------- ------------- -------- ------------- --------
  ผลิตภัณฑ์                     2551                   2550                   2549          
                             งบการเงินรวม            งบการเงินรวม            งบการเงินรวม   

                             รายได้         %        รายได้         %        รายได้         %

  รายได้จากการขายที่ดินและบ้าน    752           88.28    747           89.03    789           89.05

  รายได้จากการรับจ้างสร้างบ้าน¹   52            6.08     52            6.20     78            8.80

  รายได้อื่น²                   48            5.64     40            4.77     19            2.15

  รวมทั้งสิ้น                    852           100.00   839           100.00   886           100.00
  -------------------------- ------------- -------- ------------- -------- ------------- --------

  หมายเหตุ : 1. รายได้จากการรับจ้างสร้างบ้าน
  รวมรายได้จากการขายวัสดุก่อสร้างให้กับผู้รับเหมา

(รายได้จากการขายวัสดุก่อสร้างเป็นส่วนน้อยเมื่อเทียบกับรายได้รวมทั้งสิ้น)

  2. รายได้อื่นประกอบด้วย รายได้จากการรับบริหารโครงการ รายได้จากการรับออกแบบ
  ดอกเบี้ยรับจากธนาคาร การริบเงินจองลูกค้า และรายได้ค่าสาธารณูปโภคในโครงการต่าง ๆ

2.4 เป้าหมายการดำเนินธุรกิจ

บริษัทมุ่งเน้นกลยุทธ์ในการดำเนินธุรกิจ ดังนี้

1.  โครงการตั้งอยู่ในทำเลที่มีศักยภาพ เช่น อยู่กลางใจเมือง การคมนาคมสะดวก
    มีระบบขนส่งมวลชนสมัยใหม่ เป็นต้น

2.  ลูกค้าสามารถเข้าอยู่อาศัยได้ง่าย มีอุปกรณ์ตกแต่งที่คัดสรรอย่างดีให้พร้อมกัน
    หรือสามารถเลือกหาเฟอร์นิเจอร์ของตกแต่งที่มีคุณภาพเพิ่มเติมได้

3.  แบบบ้าน รายละเอียดของการก่อสร้าง และสิ่งอำนวยความสะดวก เช่น
    แบบบ้านที่มีฝ้าเพดานที่สูงโปร่งสบาย มีการเดินสายโทรศัพท์ให้ทุกห้องภายในบ้าน
    สำหรับคอนโดมีเนียมราคาล้านเศษๆ มีสระว่ายน้ำ
    พร้อมระเบียงส่วนตัวหน้าห้องที่ลูกค้าสามารถลงว่ายน้ำจากหน้าห้องของตนเอง
    ผนังห้องนั่งเล่นที่ สามารถเปิดเชื่อมกับห้องนอนได้ ทำให้ห้องดูกว้าง
    เมื่อต้องการความเป็นส่วนตัวก็เพียงเลื่อนผนังกลับ เป็นต้น

4.  นำเทคโนโลยีการก่อสร้างแบบใหม่เข้ามาใช้ในการก่อสร้าง ร่นระยะเวลา
    และลดต้นทุนการก่อสร้างลง

5.  ราคาที่สมเหตุสมผลและสามารถแข่งขันได้ ซึ่งบริษัทจะคำนึงถึงต้นทุน และทำเลที่ตั้งเป็นสำคัญ

  โดยผู้บริหารบริษัทเชื่อว่ากลยุทธ์ดังกล่าว จะนำให้บริษัทบรรลุเป้าหมายในการดำเนินธุรกิจ
  คือการเป็นผู้นำบ้านสำหรับคนรุ่นใหม่ ภายในระยะเวลาประมาณ 5 ปี